HYBELREGLEMENT - MÆRE LANDBRUKSSKOLE

1. **AVTALE OM LEIE AV HYBEL OG OPPMØTE PÅ SKOLEN**
2. Tilbud om å leie hybel ved skolen er knyttet til elevstatus og oppmøte på skolen. For stort udokumentert fravær kan føre til at leieforholdet avsluttes.
3. Elever skal ikke oppholde seg på hybelhuset når det er undervisning. **Ved sykdom skal hybelhusleder varsles.**
4. Alle beboere skal være på sine egne rom/dubletter kl. 23.00.
5. Elever som har behov for å komme etter kl 23.00, skal gi beskjed til hybelvakt om dette i god tid.
6. Skolen tar ikke ansvar for elever som *ikke* befinner seg på hybelhuset.
7. **MILJØ**
8. Elevene som bor på hybelhuset, forplikter seg til å vise hensyn og respektere hverandre. Leietagerne har et felles ansvar for at lokaler og inventar, herunder fellesrom, hybler og materiell, blir tatt godt vare på.
9. Vi tilbyr beboerne: Møblert hybel i dublett, kjøkken og bad deles med en elev. Vaskemaskiner og tørketromler i eget rom. Det er ikke lov til å ha med egne møbler.
10. Avfall skal kildesorteres på dublettene, og tømmes i de rette fellesbeholdere hver uke før romsjekk, samt før helg.
11. **GJESTER - BESØKSTID – FERIER**
12. I tidsrommet 22.00 til 08.00 skal det være ro på hyblene.
13. Overnattingsbesøk skal godkjennes av hybelvakt og må avtales på forhånd. Dette gjelder også dersom beboere skal overnatte hos hverandre.
14. Besøkende skal forlate hybelhuset senest kl. 22.00.
15. Hybelhuset er ikke åpent i helgene og beboerne må dra hjem. Unntak kan gjøres for elever med turnusjobb på skolen, eller i spesielle tilfeller der det er avtalt opphold med hybelhusleder.
16. **RUSMIDLER**
17. Det er ikke tillatt å bruke, eller oppbevare alkohol, andre rusmidler eller brukerutstyr på skolens område. Det er heller ikke tillat å vise seg i ruspåvirket tilstand på hybelhuset eller på skolens områder.
18. Leietaker er ansvarlig for at alkohol, andre rusmidler, emballasje, tomgods eller brukerutstyr ikke finnes på sin egen hybel eller fellesareal.
19. Å være til stede på rom hvor det nytes alkohol eller andre rusmidler oppfattes som delaktighet, og anses som brudd på reglementet. Alkohol som blir funnet blir beslaglagt og tømt ut. Emballasje eller andre gjenstander som er knyttet til bruk av rusmidler, vil bli tatt som bevis for bruk av rusmiddel.
20. Ved mistanke om bruk eller oppbevaring av narkotika vil politiet bli kontaktet.
21. Det er forbudt å røyke på skolens område.
22. **VÅPEN**
23. Det er forbudt å oppbevare våpen og våpenlignede gjenstander, ammunisjon, fyrverkeri og sprengstoff på hybelhuset, eller på skolens område.
24. **BRANN**
25. I hele bygget er det brannvarslere og følere for sprinkleranlegg. Disse reagerer på røyk, varme og berøring, og må ikke røres uten brann. Dersom brannalarm eller sprinkleranlegg blir utløst ved uvettig eller bevisst handling, og brannvesenet rykker ut, vil dette føre til erstatningsansvar.
26. Ved brannalarm skal hybelhuset forlates øyeblikkelig. Lukk vinduer og dører etter deg.
27. Det henvises ellers til egen branninstruks for hybelhuset.
28. **HÅNDHEVELSE**
29. Ved mistanke om brudd på reglementet har rektor, eller den rektor bemyndiger, rett til å inspisere rom og garderobeskap. I dette inngår retten til å låse seg inn på rommene om nødvendig, også i forbindelse med tekniske kontroller.
30. Før hver helg blir det foretatt en inspeksjonsrunde av alle rom for å påse at vinduer er lukket, og sikre eventuelle brannkilder. Dette gjøres av driftsansvarlig, eller den rektor bemyndiger.
31. Brudd på hybelhusreglementet kan føre til merknader, tidsbestemt bortvising fra hybelhuset, eller oppheving av leieforholdet.
32. **MANGLENDE BETALING**
33. Utkastelse (tvangsfravikelse) på grunn av manglende betaling vil kreves dersom husleien ikke blir betalt innen 14 dager etter at skriftlig varsel er sendt i henhold til tvangsfullbyrdelsesloven § 4-18. Varsel blir sendt tidligst på forfallsdagen, jf. tvangsfullbyrdelsesloven § 13-2 tredje ledd bokstav a. Varselet skal opplyse om at utkastelse vil kreves dersom leien ikke blir betalt, og at utkastelse kan unngås ved at leien blir betalt omgående med påløpte kostnader.
34. **ANDRE PRAKTISKE FORHOLD**
35. Det er ikke lov å ta med kjæledyr på hybelhuset.
36. Kjøretøy skal parkeres på anviste plasser.
37. Unødig kjøring rundt omkring hybelhuset, eller på skolens område er ikke tillatt.
38. Det er ikke tillatt å gå med arbeidstøy og skittent fottøy innendørs. Det er en grovgarderobe i første etasje, og alle beboere får eget garderobeskap for arbeidstøy i kjelleren.
39. Leietakerne er selv ansvarlig for å vaske hele dubletten. Kontroll vil bli foretatt av vakta en gang i uka.
40. Leietakeren må ha med seg eget vaskeutstyr, samt eget utstyr som kopper, tallerkener, bestikk, kasseroller, sengeklær etc.
41. Alle beboere får utlevert adgangskort. Tap av kort må erstattes av leietaker.
42. Før avslutning av leieforholdet skal rommene kontrolleres med hensyn til renhold og tilstandsvurdering. Er renholdet mangelfullt utført blir beboer fakturert.
43. **BRUDD PÅ REGLEMENTET KAN FØRE TIL FØLGENDE REAKSJONER:**

* Du får en muntlig advarsel.
* Du får en skriftlig advarsel med innkalling av foresatte. Dette gjelder de under 18 år, samt de over 18 år der foresatt har leieforholdet.
* Du kan miste retten til å bo på hybelhuset.
* Du kan bli bortvist fra hybelhuset i en avgrenset periode.
* Alt uaktsomt skadeverk skal dekkes av den/de ansvarlige.
* Skolen politianmelder alle mistanker om straffbare forhold som blir begått av elever.

**Eksempler på reaksjoner på brudd på reglement:**

|  |  |  |
| --- | --- | --- |
|  | Forseelse | Reaksjon |
|  | Bråk i hybelhuset;  Der man ikke korrigerer seg etter veiledning, og ikke viser endring etter tilbakemelding. | Muntlig advarsel, gjentakelse; bortvisning fra hybelhuset i inntil1 uke  Ved stadige gjentakelser vil man få skriftlig advarsel, og i ytterste konsekvens miste hybelplassen. |
|  | Opphold på hybelhuset på helg uten å ha meldt i fra | Muntlig advarsel. Ved gjentakelse bortvisning fra hybelhuset i inntil 1 uke. |
|  | Misbruk av brannvarslingsanlegg og brannvernutstyr | Økonomisk ansvar og bortvisning fra hybelhuset i inntil 1 uke. Ved gjentakelse bortvisning for resten av skoleåret. |
|  | Oppbevaring av alkohol og tomme alkoholflasker på rommet | Bortvisning fra hybelhuset i inntil1 uke (dersom det bor to på rommet bortvises begge hvis den ene ikke tar ansvaret for regelbruddet).  Ved gjentakelse: 2 ukers utvisning. |
|  | Beruset på hybelhuset | Bortvisning fra hybelhuset i inntil 2 uker  Ved gjentakelse: inntil 4 ukers bortvisning |
|  | Skadeverk på hybelhusets, skolens, medelevers eller ansattes eiendom | Økonomisk erstatning, politianmeldelse, bortvisning for kortere eller lengre periode |
|  | Vold mot medelever og ansatte | Politianmeldelse, utvisning for kortere eller lengre periode. |
|  | Plaging av medelever og ansatte | Muntlig advarsel, ved gjentakelse vil det kunne føre til bortvisning for kortere eller lengre periode, skriftlig advarsel og i ytterste konsekvens miste hybelplass. |
|  | Uforsvarlig kjøring med motorkjøretøy på skolens område og/eller rundt hybelhus | Politianmeldelse, forbud mot kjøring og parkering på skolen i 1 mnd. |

\*Ved særlige grove forseelser vil skolen/hybelhuset kunne skjerpe reaksjonene.

\*Ved gjentatte forseelser selv om reaksjoner er gitt, kan man få skriftlig advarsel der ytterste konsekvens er at man mister hybelplassen sin.

\*Før reaksjonen blir gjeldende, skal hybelboer få mulighet til å forklare seg